Etter ett år ved jusstudiet ved Indiana University vervet han seg til United States Army Air Corps i 1940. Han deltok i kampene i Stillehavet under den andre verdenskrig. Han ble tatt til fange og torturert av japanerne under slaget ved Filippinene. Under sitt andre fluktforsøk greide han å ta seg til Kina på egen hånd, og ble hjemsendt i 1943. Han gikk ut av aktiv tjeneste i 1946, men var oberst i hærreserven frem til 1977.